URRIKE LIBURU-DENDAREN KONTAKIZUN LABURREN II. LEHIAKETA

Urrike liburu-dendak **Kontakizun Laburren II. Lehiaketa** antolatu du literatur sorkuntza sustatzeko helburuaz, baita literaturara hurbiltzea ere espresiobide eta entretenimendu gisa . Lehiaketaren oinarriak honakoak dira:

1. **Gaia:**

Gaia librea da, baina ezinbesteko baldintza da kontakizunean zehar “**Zorionak zuri!**” hitzak agertzea.

1. **Parte hartzaileak:**

4 kategoria izango dira adinaren arabera eta aukeratutako hizkuntzaren –euskara/gaztelania- arabera zehaztuak: 16 urte (barne) arteko gazteak eta 17tik gorakoak.

1. **Idazlanen ezaugarriak:**

Idazlanak originalak, argitaratu gabeak eta saritu gabeak izan behar dira. Halaber, ezin dira egon beste lehiaketa bateko ebazpenaren zain.

Parte hartzaile bakoitzak lan bakarra aurkeztu ahalko du.

1. **Formatua:**

Gehienez, 1.200 hitz izango ditu, espazio bikoitzean idatziak eta orriaren alde batetik.

Izenburua ipini behar zaio.

1. **Zelan aurkeztu:**

Idazlanak ondorengo posta helbidera bidali behar dira: **relatourrike@gmail.com**

Mezuaren “gaia” arloan, ondokoa idatzi behar da: Urrike liburu-dendaren Kontakizun Laburren I. Lehiaketa 2018.

Halaber, mezuan honako dokumentuok erantsi behar dira:

* Idazlanaren kopia bat Word formatuan. Dokumentuak “**Lana**” izena izan behar du.
* “**Datuak**” izeneko dokumentua: egilearen datu pertsonalak sartu behar dira, izen-abizenak, jaiotze data, posta elektronikoa eta telefono-kontaktua, eta idazlanaren izenburua ere bai.

1. **Aurkezteko epea:**

Lanak aurkezteko epea 2018ko urriaren 5ean hasi eta 31an amaituko da.

1. **Epaimahaia:**

Urrike liburu-dendak hautatuko du La Rebotika irakurketa klubaren partaideen artetik.

1. **Epaimahaiaren ebazpena:**

Apelaezina izango da, eta “hutsik” geratu daiteke epaimahaiak lanen kalitatea ona ez dela erabakitzen badu.

Epaimahairen ebazpena azaroan emango da ezagutzera [www.urrike.es](http://www.urrike.es) web gunean eta sare sozialetan. Irabazleei posta elektronikoz jakinaraziko zaie, edo telefonoz deituta.

1. **Sariak:**

Sari bakarra emango da, kategoria bakoitzeko irabazleari, hain zuzen ere. Saria **Urrike liburu-dendan kontsumitzeko 40 euroko bono bat** izango da.

Lan sarituen egileak sari-emate ekitaldira joan beharko dira, eta ezin badute, ordezkoa izendatu dezakete.

1. **Idazlanak lagatzeko eskubideak:**

Idazlanak Urrike liburu-dendaren jabetzan geldituko dira eta nahi duen eran erabiltzeko eskubidea izango du, alegia, erreproduzitzeko, banatzeko edota saltzeko. Izan ere, lehiaketaren oinarriak onartzean, jasota geratzen da Urrike liburu-dendari uzten zaiola idazlanen jabetza intelektuala, denbora muga barik.

1. **Informazio klausula:**

Izaera pertsonaleko datuak babesteko 15/1999 Lege Organikoak ezartzen duenari jarraituz, jakinarazten dugu jasotako datu pertsonalak lehiaketan parte hartzeko helburuaz kudeatuko ditugula. Halaber, posta elektronikoa erabiliko da Urrike liburu-dendak antolatzen dituen ekintzen berri emateko, beti ere, parte hartzaileak, kontrakorik adierazten ez badu.

1. **Oinarriak onartzea:**

Lehiaketan edo lehiaketari buruz sortu litezkeen gorabeherak ebazteko eskumena Urrike liburu-dendak du, ez beste inork.

Lehiaketa honetan parte hartzeak oinarri arautzaileak onartzea dakar, baita deialdia egin duen entitateak hartzen dituen erabakiak oinarriok interpretatzeko eta aplikatzeko ere.